b'\n_START_ARTICLE_\nMilan Trajkovic\n_START_SECTION_\n2011\n_START_PARAGRAPH_\nTrajkovi\xc4\x87 deltok i Junior-EM i friidrett 2011 i Tallinn. Der satte han ny personlig rekord i fors\xc3\xb8ksheatene p\xc3\xa5 110 meter hekk (99 cm), med 14,30 sekunder og gikk videre til semifinalen, der han ble sl\xc3\xa5tt ut.\n_START_SECTION_\n2013\n_START_PARAGRAPH_\nHan deltok i EM i friidrett innend\xc3\xb8rs 2013, og fikk der 25. beste tid i fors\xc3\xb8ksheatet, med 7,95 sekunder. Han gikk dermed ikke videre til semifinalen. _NEWLINE_I De europeiske sm\xc3\xa5statslekene 2013 vant han 110 meter hekk, med tiden 14,03, 17 hundredeler foran Claude Godart. Den 8. juni satte han personlig rekord p\xc3\xa5 110 meter hekk, med tiden 13,50, i et stevne i Hellas. _NEWLINE_Han n\xc3\xa5dde finalen p\xc3\xa5 110 meter hekk under U23-EM i friidrett 2013, og kom der p\xc3\xa5 \xc3\xa5ttendeplass med 14,22 sekunder.\n_START_SECTION_\n2014\n_START_PARAGRAPH_\nI juni deltok Trajkovic i U23-middelhavsmesterskapet i friidrett 2014, men ble diskvalifisert p\xc3\xa5 110 meter hekk. Han vant 110 meter hekk i det kypriotiske mesterskapet i friidrett 2014 i Lefkosia._NEWLINE_Han deltok i Samveldelekene 2014, som ble arrangert i Glasgow. Der kom han p\xc3\xa5 femteplass i sitt fors\xc3\xb8ksheat p\xc3\xa5 110 meter hekk, og n\xc3\xa5dde ikke finalen. Kypros deltok i Third League under Lag-EM i friidrett 2014, og Trajkovic vant der 110 meter hekk. Kypros vant Third League dette \xc3\xa5ret, og rykket dermed opp til Second League i Lag-EM 2015. _NEWLINE_I EM i friidrett 2014 fikk han 24. beste tid i fors\xc3\xb8ksheatet, og n\xc3\xa5dde ikke semifinalen.\n_START_SECTION_\n2015\n_START_PARAGRAPH_\nHan deltok i Balkanmesterskapet i friidrett innend\xc3\xb8rs 2015, der han vant 60 meter hekk med tiden 7,87. I EM i friidrett innend\xc3\xb8rs 2015 l\xc3\xb8p han p\xc3\xa5 7,83 i fors\xc3\xb8ksheatet p\xc3\xa5 60 meter hekk, som var 19. beste tid, og han gikk ikke videre til semifinalene. _NEWLINE_De europeiske sm\xc3\xa5statslekene 2015 ble arrangert i Reykjav\xc3\xadk, og Trajkovi\xc4\x87 vant der 110 meter hekk. I Lag-EM i friidrett 2015 deltok Kypros i Second League, og han kom der p\xc3\xa5 tredjeplass p\xc3\xa5 110 meter hekk. I Sommeruniversiaden 2015 i Gwangju kom han p\xc3\xa5 sjetteplass, og han vant 110 meter hekk under Balkanmesterskapet i friidrett 2015.\n_START_SECTION_\n2016\n_START_PARAGRAPH_\nHan vant 110 meter hekk under det kypriotiske mesterskapet i friidrett 2016 i Lefkosia. Han deltok i Balkanmesterskapet i friidrett 2016, og han vant der 110 meter hekk. Den 8. juli satte han nasjonal rekord p\xc3\xa5 110 meter hekk i fors\xc3\xb8ksheatet under EM i friidrett 2016, der han l\xc3\xb8p p\xc3\xa5 13,39. Han n\xc3\xa5dde finalen, der han endte p\xc3\xa5 femteplass. _NEWLINE_Han representerte Kypros under Sommer-OL 2016 i Rio de Janeiro, der han ble nummer 7 p\xc3\xa5 110 meter hekk.\n_START_SECTION_\n2017\n_START_PARAGRAPH_\nUnder Balkanmesterskapet i friidrett innend\xc3\xb8rs 2017 satte han nasjonal rekord p\xc3\xa5 60 meter hekk, da han vant denne \xc3\xb8velsen med tiden 7,63. Han forbedret denne rekorden til 7,53 i fors\xc3\xb8ksheatet p\xc3\xa5 60 meter hekk under EM i friidrett innend\xc3\xb8rs 2017, der han gikk videre til finalen og kom p\xc3\xa5 sjetteplass. _NEWLINE_Utend\xc3\xb8rs vant han 110 meter hekk under det kypriotiske mesterskapet i friidrett, og han vant samme \xc3\xb8velse under Lag-EM i friidrett 2017 (Second League). Den 9. juli satte han ny nasjonal rekord p\xc3\xa5 110 meter hekk da han kom p\xc3\xa5 andreplass i Diamond League-stevnet London Grand Prix 2017, bak Aries Merritt. Under VM i friidrett 2017 ble han sl\xc3\xa5tt ut i semifinalen, der han fikk 11. beste tid p\xc3\xa5 110 meter hekk.\n_START_SECTION_\n2018\n_START_PARAGRAPH_\nTrajkovi\xc4\x87 deltok i VM i friidrett innend\xc3\xb8rs 2018, og satte ny nasjonal rekord p\xc3\xa5 60 meter hekk med tiden 7,51 i semifinalen. I finalen ble han diskvalifisert for tyvstart. _NEWLINE_i Samveldelekene 2018, og kom der p\xc3\xa5 fjerdeplass p\xc3\xa5 110 meter hekk. Han representerte Kypros under EM i friidrett 2018, der han ble sl\xc3\xa5tt ut i semifinalen, med 15. beste tid.\n_START_SECTION_\n2019\n_START_PARAGRAPH_\nHan l\xc3\xb8p flere hekkesprinter innend\xc3\xb8rs p\xc3\xa5 7,50-tallet i 2019, med bl.a. 7,54 og andreplass i Copernicus Cup, 7,57 og andreplass i Meeting Villa de Madrid og 7,54 og tredjeplass i M\xc3\xbcller Indoor Grand Prix i Birmingham. I EM i friidrett innend\xc3\xb8rs 2019 i Glasgow vant han 60 meter hekk, med tiden 7,60.'